Агенција за лиценцирање стечајних управника као стечајни управник стечајног дужника „Хипол“ ад у стечају Оџаци, на основу члана 35 став 4 Закона о стечају 
З А К А З У Ј Е
ПРВУ СЕДНИЦУ СКУПШТИНЕ ПОВЕРИЛАЦА
„ХИПОЛ“ АД, ОЏАЦИ -  У СТЕЧАЈУ 
Грачачки пут б.б.

која ће се одржати дана 13. јула 2020. године са почетком у 12.00 сати у пословном седишту стечајног дужника у Оџацима, Грачачки пут бб са 

ДНЕВНИМ РЕДОМ

1. Избор председника скупштине поверилаца
2. Избор чланова Одбора поверилаца

Скупштину поверилаца чине сви стечајни повериоци. 
 
Разлучни повериоци могу учествовати у скупштини поверилаца само до висине потраживања за коју учине вероватном да ће се појавити као стечајни повериоци. Вероватност необезбеђеног потраживања разлучни повериоци могу доказивати достављањем процене вредности имовине која представља предмет разлучног права. Процена вредности предмета разлучног права мора да буде сачињена од стране овлашћеног стручног лица (проценитеља) и не може бити старија од 12 месеци.

На скупштини поверилаца гласају правна и физичка лица која су стекла статус стечајног повериоца у стечајном поступку сразмерно висини утврђених потраживања и/или висини оспорених потраживања које је суд учинио вероватним за потребе гласања.

Скупштина поверилаца одлучује двотрећинском већином гласова присутних поверилаца.

Поверилац физичко лица гласа лично, а поверилац правно лице преко законског заступника.

Поверилац има право да путем пуномоћја овласти одређено лице да у његово име учествује у раду скупштине, укључујући и право да у његово име гласа (у даљем тексту: пуномоћје за гласање).

Пуномоћник има иста права у погледу учешћа у раду седнице скупштине као и поверилац који га је овластио.

Пуномоћје за гласање даје се у писаној форми и садржи нарочито:
1) име, односно пословно име повериоца, са свим идентификационим подацима;
2) име пуномоћника, са свим идентификационим подацима;

Ако физичко лице даје пуномоћје за гласање оно мора бити оверено у складу са законом којим се уређује овера потписа, 

Ако се пуномоћје даје електронским путем оно мора бити потписано квалификованим електронским потписом у складу са законом којим се уређује електронски потпис.

Пуномоћје за гласање мора да садржи упутства или налоге за остваривање права гласа, Пуномоћник је дужан да поступа по њима. Налози и упутства за гласање морају бити јасни и прецизни и дати по тачкама дневног реда.

Пуномоћје за гласање се даје за једну седницу скупштине. Пуномоћје за гласање није преносиво.

Ако је пуномоћник правно лице, оно право гласа врши преко свог законског заступника или другог за то посебно овлашћеног лица, које може искључиво бити члан органа тог правног лица или његов запослени.

О одржавању скупштине поверилаца и о дневном реду повериоци се обавештавају истицањем обавештења на огласној и електронској табли Привредног суда у Сремској Митровици и објављивањем огласа у једном високотиражном дневном листу који се дистрибуирају на целој територији Републике Србије.

  
